Sõiduk

Sõidukite hooldus

Kui maailma rahvaarv läheneb 8-le miljardile, siis sõidukite arv maailmas on juba täna üle 1,2 miljardi. Valdkonna spetsialistide arv on pidevas vähenemises, mistõttu innovaatilised lahendused, mis vähendavad müügijärgses teeninduses sõltuvust inimressursist on aktuaalsed.

Hooldust vajavate sõidukite arv Eestis

Eestis on registris ca 700000 sõidukit, millest ca 130000 on kuni viie aasta vanused. Garantii ja liisinguperiood varieerub Eestis keskmisel 3-5 aastani, mistõttu need sõidukid on hooldatud enamik hooldeprogrammide alusel.

Hooldussagedus

Valdav osa sõidukeid vajab hooldust Eesti tingimustes aastas korra või iga 15000 km järel. Sõltuvalt tootjast vaheldub vahehooldus põhihooldusega, mõni tootja kasutab ka termineid väike- ja suurhooldus.

Hooldusprogramm

Sõltuvalt kas tegemist on vahe või põhihooldusega on töödele kuluv aeg ca 1-2 tundi. Vahehoolduste tööde hulka kuuluvad mootori- ja salongiõhufiltrite puhastus, mootoriõli vahetus. Lisaks puhastatakse ka pidurid ja vaadatakse üle auto üldine seisukord. Põhihoolduste puhul lisandub ka veel käigukasit ja sillaõlide vahetus.

Hooldusprogrammi välised lisateenised

Enamasti ostetakse lisateenusena pesuteenust, tihti võetakse hoolduse ajaks ka rendiauto.

Hoolduskeskuste asukohad

Enamik uue sõiduki ostjaid käib müüja juures ka müügijärgses teeninduses. Eestis on sõidukite hooldekeskuseid hakatud linna südamest linnade äärde viima, mistõttu inimeste ajakulu hoolduskeskusesse jõudmiseks on suurenenud.

Innovatsioon sõidukite müügijärgses teeninduses

Ajaline surve, mis on tingitud erinevatest asjaoludest (suurenenud sõidukite arvust tingitud ummikud) annab tõuke innovatsiooniks ka autode müügijärgse teeninduse valdkonnas. Klientidele on oluline, et nende sõidukid oleksid pidevalt sõidukorras ja et kasutuskatkestusi ei esineks. Lisaks ei ole paljudel inimestel aega ka autoteenindusse tulla ja seal tööde valmimist oodata. Lähitulevik toob turule erinevad lahendused, kuidas autoomanike aega kokku hoida. Üks nendest lahendustest on täna USA-s juba katsetamisel Fordi edasimüüja ja Panasonicu poolt.

Fordi näide innovatsioonist

Lahendus seisneb selles, et esinduse parklas on 24/7 iseteenindus automaat, mis võimaldab kliendil igal ajal oma sõiduk esindusse tuua. Lisaks toomisele võimaldab teeninduse automaat tellida autoga tehtavaid töid ja peale tööde tegemist ka auto võti sealt kätte saada. Innovatsiooniline lahendus lülitab klienditeenindusprotsessist konsultandi rolli välja, klient tellib ise tööd jätab võtmed ja mehaanik teeb tegevused vastavalt tellimusele. Tööde valmimise jägselt toimetab mehaanik sõiduki parklasse tagasi, paneb võtmed iseteenindus automaati ja märgib tööd tehtuks. Klient saab info, kas emaili või SMS-i teel ja läheb autole endale sobival ajal järele. Siia juurde saab lisada ka renditeenuse, kus oma auto võtmeid ära andes saab vastu võtta rendiauto võtmed ja hiljem tagastada.

Müügijärgse teeninduse innovatsioonivõimalused Eestis

Sarnaste lahendustega on tänased pakiautomaadid, mida Eestis kasutatakse laialdaselt. Sarnaste lahenduste tootja on Eestis Cleveron. Lahendus aitaks kiirendada müügijärgse teeninduse protsesse, lisaks hoiaks kokku nii teenusepakkuja kui ka kliendi aega. Selline lahendus tehakse Eestis lähiajal kindlasti teoks.